શિયાળામાં સૂર્યનાં કિરણો જોઈએ અને ઉનાળામાં સૂર્યનાં કિરણોને વાદળ છુપાવી લે એવું ઇચ્છીએ. ઉનાળાનો સખત તાપ શરીરની ત્વચા પર આકરો કેર વર્તાવતો હોય છે ત્યારે આપણે આપણી લાલ થયેલી ત્વચાને જોઈને જીવ બાળતા હોઈએ છીએ. ડીકલરેશન એટલે કે એક જ હાથની ત્વચા જુદા-જુદા રંગની થવી. સામાન્ય રીતે આ પ્રક્રિયામાં સમય લાગતો હોય છે, પરંતુ ઉનાળામાં તો જો સવારે હાફ સ્લીવનું ટી-શર્ટ પહેર્યું તો સાંજે આવીને ડીકલરેશન થઈ ગયું હશે. ઘણી વાર તો કાંડાઘડિયાળ કાઢીએ ત્યારે ઘડિયાળ પહેરી હોય એની નીચેની ત્વચા થોડી લાઇટ હોય અને આસપાસની ડાર્ક હોય. એટલે મુંબઈની ગરમી તમારી ત્વચાને બાળીને તમારો જીવ બાળી રહી છે, પરંતુ ઘરમાં આવીને કેવી રીતે તમે તમારી ત્વચાને ઠંડક પહોંચાડીને કુદરતી બનાવી શકો છો એ જાણો.